"drei mensch" Greeting Card by dirk obendiek - ARTFLAKES.COM
Greeting Card from the gallery of dirk obendiek Kalmikies - Wikipedia
Totale sprekers: 360 800
Torgut en Dorbet
Kalmikies (Хальмг келн Xal‘mg keln; ook bekend as Wes-Mongools) word gepraat in die Republiek van Kalmikië in Rusland. Dit is die mees prominente dialek van die taal Oirat, wat tot die Mongoolse taalfamilie behoort. Die Oirat-volk is regdeur Eurasië versprei, met taamlike groepe in Wes-Mongolië en China. In Rusland het hulle bekend geword as die Kalmikiërs.
Kalmikies word tans slegs deur ’n klein deel van die Kalmikiese volk gepraat. Sedert die grootskaalse deportasie van Kalmikiërs in 1943 nadat die Sowjetunie hulle van samewerking met die Nazi's beskuldig het, het hul taal begin agteruitgaan. Baie faktore het daartoe bygedra: die groot sterftesyfer onder Kalmikiërs, die wye verspreiding van die volk, die duur van die verbanning (14 jaar), die stigma om valslik beskuldig te word, ens.
Nadat die volk in 1957 toegelaat is om terug te keer, het Russies die amptelike taal van hul outonome oblast geword. Boeke, koerante en tydskrifte is in die Cyrilliese alfabet gedruk en teen die laat 1970's het Russies die belangrikste onderrigtaal geword.
Tydens perestroika is probeer om Kalmikies weer in ere te herstel en het dit die republiek se tweede amptelike taal geword.
Alfabet[wysig | wysig bron]
Van 1648 tot 1924 is Kalmikies geskryf in ’n vertikaal geskrewe alfabet wat van die Mongoolse skrif afgelei is. In 1924 is dit met die Cyrilliese alfabet vervang. In 1930 is Cyrillies weer met die Latynse alfabet vervang, maar sedert 1937 word die Cyrilliese alfabet weer gebruik.
Die huidige aangepaste Cyrilliese alfabet lyk soos volg:
↑ (en) "Ethnologue: Languages of the World, Seventeenth edition, Kalmyk-Oirat". Ethnologue. Besoek op 20 Oktober 2015.
Wikiwoordeboek het 'n inskrywing vir Kalmikies.
Sien gerus Wikipedia se uitgawe in Kalmikies
Taalbeleid en geskiedenis van Kalmikië
Ontsluit van "https://af.wikipedia.org/w/index.php?title=Kalmikies&oldid=1813860"
Tale van Rusland
Die bladsy is laas op 12 September 2018 om 09:56 bygewerk.